PRESSEMEDDELELSE
Ny og forbedret metalsøger
Mere robust. Mere komfortabel. Samme præcision.
Elcometer Ltd. har opdateret deres metalsøger P500 med et nyt ergonomisk design og en række konstruktionsmæssige forbedringer der øger både robusthed, brugervenlighed og driftssikkerhed.

Strenometer præsenterer den nye metalsøger P500 MARK II, som er udviklet til præcis lokalisering af ventildæksler og brønddæksler, men som samtidig fungerer som en effektiv metaldetektor til en lang række andre opgaver.

Den nye model bygger videre på den gennemprøvede konstruktion og kombinerer præcis detektion med øget komfort og forbedret slidstyrke, så den er endnu bedre egnet til daglig brug.

Blandt de væsentligste nyheder er et ergonomisk håndtag med buet udformning, ekstra støtte til underarmen og et forbedret greb, som giver en mere komfortabel arbejdsstilling, især ved længere tids brug.

Også batterirummet er blevet forbedret så batterierne ikke kan vendes forkert, og en integreret strop gør det hurtigt og nemt at tage dem ud.

Selve kabinettet er blevet optimeret med forbedrede samlinger og en mere robust opbygning. Sammen med IP54-klassificeringen sikrer det øget holdbarhed og høj driftssikkerhed i krævende arbejdsmiljøer.

Instrumentet lokaliserer skjulte metalgenstande i op til 1 meters dybde. Det fokuserede søgefelt sikrer præcis registrering, også tæt på metalhegn, køretøjer og andre større metalgenstande. Samtidig frafiltreres forstyrrende signaler fra mindre metalemner, som fx sodavandsdåser, cigaretpakker og metalskrot.

Metalsøgeren betjenes nemt med én enkelt knap. Når der findes metal, indikeres dette straks tydeligt med både lydsignal og en kraftig LED-indikator. Der er desuden mulighed for at tilslutte hovedtelefoner, hvilket er en stor fordel ved arbejde i støjende omgivelser.

Den nye metalsøger P500 MARK II er ideel til krævende arbejdsopgaver hvor præcis lokalisering, driftssikkerhed og brugervenlighed er afgørende.
Yderligere information om Metalsøger Elcometer model P500 MARK II kan hentes hos: 
Strenometer ApS, Kongevejen 213, 2830 Virum, 45 95 07 00, salg@strenometer.dk
Strenometer ApS er et førende specialfirma inden for instrumenter og testapparater til farve- og lakindustrien, kunststofindustrien samt tekstilindustrien. Vi har en bred og veldokumenteret viden, og vores rådgivende personale har relevant markedserfaring og derfor et godt kendskab til den praktiske anvendelse af vores produkter.
